**PROPOSTA D’APROVACIÓ PROVISIONAL DE MODIFICACIÓ DE DETERMINADES ORDENANCES FISCALS PER A L’ANY 2017**

Aquesta Alcaldia-Presidència posa a consideració de la Comissió Informativa de les Àrees d’Economia i Empresa, i Serveis Centrals l’estudi i, si s’escau, el dictamen, sobre la següent proposta de modificació de determinades Ordenances Fiscals per a l’exercici 2017:

**0 .- MODIFICACIÓ DE L’ORDENANÇA GENERAL DE GESTIÓ, INSPECCIÓ I RECAPTACIÓ.**

### Les referències normatives fetes a la Llei 230/1963, de 28 de desembre, General Tributaria, la Llei 39/1988, de 28 de desembre, Reguladora de les Hisendes Locals i el Real Decreto 1684/1990, de 20 de desembre, pel qual s’aprova el Reglament General de Recaptació s’entendran fetes a les disposicions contingudes a la Llei 58/2003, de 17 de desembre, General Tributaria, al Reial Decret Legislatiu 2/2004, de 5 de març, pel qual s’aprova el text refós de la Llei Reguladora de les Hisendes Locals i al Reial Decret 939/2005, de 29 de juliol, pel qual s’aprova el Reglament General de Recaptació.

L’article 51 Normes Generals quedarà redactat com segueix:

1.L’Ajuntament, a sol·licitud dels obligats al pagament, podrà ajornar o fraccionar el pagament dels deutes en els termes previstos en els articles 65 i 82 de la Llei general tributària

2. Es podran ajornar tots els deutes tributaris i altres de naturalesa pública a favor de l’Ajuntament sempre i quan el seu import sigui igual o superior a 100,00 euros. Per sota d’aquest import només es concedirà l’ajornament, amb caràcter excepcional, si per part de l’Ajuntament es considera discrecionalment que és l'única forma d’efectuar el cobrament.

La resta de l’article no es modifica.

L’article 53.2 Garanties queda redactat de la forma següent:

2. En casos molt qualificats i excepcionals, podrà adoptar-se acord motivat d’ajornament o fraccionament de deutes, sense prestació de cap garantia, quan el sol·licitant al·legui i justifiqui la impossibilitat de prestar-la, sempre que el conjunt dels deutes no excedeixi de l’import previst per l’Estat per a les sol·licituds d’aplaçament o fraccionament de deutes derivades de tributs cedits quina gestió recaptatòria correspon a les comunitats autònomes.

L’article 56 Formes d’ingrés en voluntària queda redactat de la forma següent:

1. El pagament dels deutes tributaris i no tributaris s'haurà de realitzar en efectiu mitjançant en algun dels següents mitjans:

a) Diners de curs legal.

 b) Xec conformat.

 c) Transferència entitats financeres.

d) Autorització de càrrec en compte corrent o llibreta d'estalvis, mitjançant domiciliació bancària.

e) Gir postal o telegràfic.

f) Mitjançant Internet.

g) Targeta de crèdit o dèbit degudament autoritzada.

1. Amb caràcter general el pagament s’efectuarà en entitats col·laboradores o altres mitjans tècnics que es ressenyaran en el document de notificació tramès al domicili del subjecte passiu; aquest document serà apte i suficient per a permetre l’ ingrés en entitats col·laboradores o per Internet.
2. En el cas de tributs i preus públics periòdics, el document del deute, informatiu, que pot ser utilitzat com a document de pagament, es trametrà per correu ordinari, sense justificant de recepció, ja que no és preceptiu poder-ne acreditar la recepció per part del subjecte passiu.
3. Com a sistema excepcional d'ingrés a la Hisenda municipal i només en aquells casos en què existeixin provades dificultats en l’expedició de l’oportú document cobratori per part de l’Ajuntament els contribuents podran utilitzar les transferències bancàries, modalitat que s'ajustarà a les següents condicions:
4. Els mandats de transferència hauran de realitzar-se mitjançant els bancs, les caixes d'estalvis o els banquers que figurin degudament inscrits en el Registre corresponent, pel seu abonament al compte corrent que assenyali l'Administració de recaptació.
5. El mandat de transferència podrà referir-se a diversos conceptes impositius, però haurà d'expressar-se el concepte o conceptes concrets als quals l'ingrés correspongui.
6. Simultàniament a l'ordre de transferència, els contribuents enviaran al servei de Recaptació municipal o de l'ens delegat, les declaracions que calguin o la còpia de la liquidació notificada, o la referència del rebut o rebuts que correspongui, amb la data de la transferència, el seu import i, l'entitat bancària utilitzada per a l'operació, o s'adjuntarà fotocòpia del resguard justificatiu expedit per l'entitat financera mandatària. La tramesa de l'esmentada documentació es realitzarà per correu administratiu o en altres formes admeses per la Llei de procediment administratiu.
7. Els ingressos realitzats per transferència bancària seran imputats, a tots els efectes, a partir de la data en què siguin abonats en el compte a què al·ludeix l'apartat b), sempre que el contribuent s'hagi ajustat a les presents condicions i es verifiqui l'ordre de transferència dintre del termini voluntari de pagament.
8. L'Administració municipal, una vegada rebut l'import de la transferència i la documentació a la qual es refereix l'apartat d), tornarà al contribuent la declaració amb la diligència de pagament o l'exemplar de la notificació amb el document acreditatiu del seu pagament, en què s'hi farà constar que s'ha realitzat per transferència bancària.
9. Quan un contribuent que hagi incorregut en demora ordeni una transferència pel principal del deute, no queda eximit del recàrrec, sancions i interessos en què hagi pogut incórrer; l'import d'aquesta transferència es considerarà a compte del total a ingressar i es continuarà el procediment executiu per la quantitat que resti pendent. g) L'import en les transferències en què sigui impossible identificar el concepte o conceptes tributaris, bé per omissió de les dades establertes o per errades, bé per manca de remissió dintre del termini de les corresponents declaracions o notificacions, serà tornat al contribuent o a l'entitat expedidora.
10. Les comissions bancàries i totes les altres despeses que ocasiona el servei de transferència o les seves expedicions posteriors aniran a càrrec dels respectius contribuents.

L’article 59 Gir postal queda redactat de la forma següent:

1. Els pagaments en efectiu poden fer-se, així mateix, mitjançant gir postal o telegràfic.
2. Els contribuents, al mateix temps que fan la imposició del gir, han de trametre a l'Administració recaptatòria la documentació a què es refereix el pagament.
3. Els pagaments efectuats per gir postal s'entendran a tots els efectes realitzats en la data en què el gir s'ha imposat.

 L’article 67 Terminis d’ingrés en executiva, quedarà redactat com segueix:

1. El termini d'ingrés dels deutes resultants de les liquidacions sotmeses a la via de constrenyiment seran els següents:

 a)Les notificades entre els dies 1 i 15 de cada mes, des de la data de recepció de la notificació fins al dia 20 del mateix mes o, si no fos hàbil, fins l'immediat hàbil posterior.

 b)Les notificades entre els dies 16 i últim de cada mes, des de la data de recepció de la notificació fins al dia 5 del mes següent, o immediat hàbil posterior.

En l’annex de classificació de carrers es modifica la denominació d’un carrer, on diu:

|  |  |  |  |  |
| --- | --- | --- | --- | --- |
| **CODI** | **SG** | **NOM DEL CARRER** | **C** | **SITUACIO** |
| 140 | C | FELIX DE AZUA | 3 | CASC |

 Ha de dir:

|  |  |  |  |  |
| --- | --- | --- | --- | --- |
| **CODI** | **SG** | **NOM DEL CARRER** | **C** | **SITUACIO** |
| 140 | C | ARQUITECTE FELIX DE AZUA GASKE | 3 | CASC |

**1.- MODIFICACIÓ DELS IMPOSTOS LOCALS**

**1.1.- IMPOST SOBRE BÉNS IMMOBLES (ORDENANÇA FISCAL NÚM. 2)**

A l’article 5.2- Exempcions directes de caràcter rogat s’afegeix un apartat nou:

d/També seran exempts els béns dels quals siguin titulars, en els termes previstos en l’article 63.1 del RDL 2/2004, Text Refós Llei Reguladora de les Hisendes Lo­cals, les entitats sense finalitats lucratives, excepte els afectes a explotacions econòmiques no exemptes de l’impost de societats, en els termes previstos a l’article 15.1 de la Llei 49/2002, de 23 de desembre, de règim fiscal de les entitats sense finalitats lucratives i dels incentius fiscals al mecenatge.

L’article 11.4 Bonificacions queda redactat de la forma següent:

4. Els subjectes passius de l'impost, que ostentin la condició de titulars de família nombrosa definida a l’article 2 de la Llei 40/2003, de protecció de les famílies nombroses, gaudiran d'una bonificació del 50% de la quota íntegra de l'impost, quan concorrin les circumstàncies següents:

* 1. La resta no es modifica. Que el bé immoble constitueixi l’habitatge habitual del subjecte passiu.
	2. Que el valor cadastral del bé immoble, dividit pel nombre d’integrants de la unitat familiar del subjecte passiu, d’acord amb la definició del article 82 de la Llei 35/2006, de 28 de novembre, del Impost sobre la Renda de les Persones Físiques, sigui inferior a 9.500,00€.

A l’article 11.5 es suprimeix l’apartat d).

S’afegeix la següent disposició transitòria:

DISPOSICIÓ TRANSITÒRIA

Si per una disposició legal s’estableix el coeficient d’actualització dels valors cadastrals prevists pel 2017 en l’1,08, l’article 9, Tipus de gravamen i recàrrec quedarà redactat de la forma següent:

1. Els tipus de gravamen aplicables en aquest municipi seran:

 a/ Per als béns de naturalesa urbana:

 Tipus de gravamen general: 0,72%

La resta de l’article no es modifica.

**1.2.- IMPOST SOBRE ACTIVITATS ECONÒMIQUES(ORDENANÇA FISCAL NÚM. 3)**

A l’article 5 Bonificacions i reduccions, s’afegeix el punt següent:

c) De conformitat amb el que estableix l’article 88.2.a) del R.D. Legislatiu 2/2004 de 5 de març pel que s’aprova el text refós de la Llei Reguladora de les Hisendes Locals, els que iniciïn l’ exercici de qualsevol activitat empresarial, i tributin per quota municipal superior a 4.000,00 €, gaudiran durant els 5 anys d’ activitat següents a la conclusió del segon període impositiu de desenvolupament d’ aquesta de la bonificació que es detalla:

- 1r any bonificació del 50%.

- 2n any bonificació del 40%.

- 3r any bonificació del 30%.

- 4t any bonificació del 20%.

- 5è any bonificació del 10%.

A aquests efectes s’ entendrà que les activitats econòmiques s’han exercit anteriorment sota una altra titularitat en els supòsits següents:

- En les operacions de fusió, escissió o aportació de branques d’ activitat.

- En la transformació de societats.

 A l’article 5.c) es suprimeix el punt 4.

**1.3.- IMPOST SOBRE VEHICLES DE TRACCIÓ MECÀNICA (ORDENANÇA FISCAL NÚM. 4)**

L’últim paràgraf de l’article 5.- Exempcions, reduccions i bonificacions quedarà redactat de la forma següent:

Els vehicles de tot tipus (excepte remolcs), en funció de la classe de carburant utilitzat i les característiques del motor, segons la seva incidència en el medi ambient, gaudiran de les següents bonificació de la quota de l’ impost:

1. 75 % en els vehicles elèctrics.
2. 50% en els vehicles que utilitzin com a combustible biogàs, gas natural comprimit, gas liquat, metà, metanol o hidrogen.
3. 50% en els vehicles híbrids, entenent com a tals aquells que disposin de dos o més motors quan algun d’ells funcioni amb elèctrica.

 L’article 6.3. Base imposable, liquidable, tipus de gravamen i quota queda redactat de la forma següent:

L’import de la quota es prorratejarà per trimestres naturals en els supòsits de primera adquisició i baixa definitiva del vehicle. També es prorratejarà l’import de la quota en els supòsits de baixa temporal per sostracció o robatori del vehicle, des del moment en què es produeixi la baixa temporal en el Registre públic corresponent.

**1.4.- IMPOST SOBRE L'INCREMENT DEL VALOR DELS TERRENYS DE NATURA­LESA URBANA(ORDENANÇA FISCAL NÚM. 5)**

# L’article 5.a) ,Bonificacions, quedarà redactat de la forma següent:

# Les transmissions i les constitucions de drets reals de gaudiment limitatiu de domini pel que fa a l’habitatge habitual definit a l’article 41.bis del Real Decret 439/2007, de 30 de març, pel que s’aprova el Reglament de l’Impost sobre la Renta de les Persones Físiques , realitzades a títol lucratiu, a causa de mort i a favor dels descendents i adoptats, els cònjuges i els ascendents i adoptants , gaudiran d’una bonificació del 95% de la quota íntegra de l’impost.

**1.5.- IMPOST SOBRE CONSTRUCCIONS, INSTAL.LACIONS I OBRES** **(ORDENANÇA FISCAL NÚM. 6)**

 L’article 2 queda redactat com segueix:

Constitueix el fet imposable de l'impost la realització, dins del terme municipal, de qualsevol construcció, instal·lació o obra per a la qual s'exigeixi l'obtenció de la llicència d'obra urbanística corresponent, se n'hagi obtingut la llicència o no, o per la qual s’exigeixi presentació de declaració responsable o comunicació prèvia, sempre que la seva expedició correspongui a aquest municipi.

L’article 4.3 Bonificacions queda redactat de la forma següent:

3.- S’estableix una bonificació del 50% sobre les obres, construccions i instal·lacions destinades a la incorporació de sistemes per l’aprofitament tèrmic o elèctric de l’energia solar per l’autoconsum. Aquesta bonificació només s’aplicarà a la part del pressupost d’execució de l’obra que correspongui a l’obra i la instal·lació dels sistemes d’aprofitament tèrmic o elèctric de l’energia solar per l’autoconsum.

L’article 4.5 Bonificacions queda redactat de la forma següent:

5.- Les construccions, instal·lacions i obres que afavoreixin la promoció de l’accessibilitat i de supressió de barreres arquitectòniques, d’acord amb el que estableix el Codi d’accessibilitat de Catalunya, així com les obres derivades de la instal·lació d’ascensors en edificis existents gaudiran d’una bonificació de l’impost del 90%.

Per justificar aquests aspectes, s’haurà de presentar juntament amb la documentació per sol·licitar la llicència municipal, una memòria tècnica amb documentació gràfica on quedi reflectida la instal·lació proposada, així com el cost de les inversions realitzades.

La bonificació es realitzarà sobre l’import de l’obra concreta que afavoreixi la promoció d’accessibilitat i de supressió de barreres arquitectòniques i el seu atorgament estarà condicionat a l’informe favorable dels Serveis Tècnics Municipals.

L’article 5 queda redactat com segueix:

L'obligació de contribuir neix des del moment en què es concedeix la llicència preceptiva o des que es fa o s'executa qualsevol construcció, obra o instal·lació d'elements industrials sense haver obtingut la llicència o sense haver presentat la corresponen declaració responsable o comunicació prèvia.

L’article 6.2 queda redactat com segueix:

Tenen la consideració de subjectes passius substituts del contribuent els qui sol·licitin les llicències o presentin les declaracions responsables o comunicacions prèvies, o realitzin les construccions, instal·lacions o obres, si no són els mateixos contribuents.

El substitut podrà exigir del contribuent l’import de la quota tributària satisfeta.

L’article 10.2 queda redactat com segueix.

2. Els subjectes passius podran presentar l’autoliquidació junt amb la sol·licitud de la llicència o declaració responsable o comunicació prèvia. Si més no, caldrà acreditar el pagament de l’impost en el moment de la seva meritació, per tal de retirar la llicència i fer-la efectiva. L’autoliquidació una vegada ingressada tindrà els efectes de la liquidació provisional.

**2.- MODIFICACIÓ DE LES TAXES MUNICIPALS**

**2.1.- TAXA PER A LA PRESTACIÓ DE SERVEIS ADMINISTRATIUS (ORDENANÇA FISCAL NÚM. 8)**

 A l’article 8 Quota es realitzen les següents modificacions:

A.1.I Documents administratius

* Autoritzacions anual publicitat dinàmica i estàtica......... 48,00 €

A.1.III Serveis Urbanístics

|  |  |
| --- | --- |
| * Certificats sobre aprofitament de finques i solars i sobre compatibilitat de l’activitat, previ a la sol·licitud de llicència ambiental, amb el planejament urbanístic (un per finca).....
 | 214,00 €  |

A.1.IV.- Oposicions, concursos i contractacions

* Tramitació de les proves d’accés a l’administració pública\*......25,00 €

\* A aquells subjectes passius que obtinguin uns ingressos iguals o inferiors al salari mínim interprofessional se'ls aplicarà quota zero.

A l’apartat A.2. UTILITZACIÓ DE L'ESCUT MUNICIPAL I ATORGAMENT DE PLAQUES AMB EL DISTINTIU DEL MUNICIPI, s’afegeix el punt següent:

* Per la renovació de plaques i targetes identificatives per causes no imputables a l’administració, com son els casos de robatori, deteriorament o pèrdua .......................................................................................... 3 €

A l’apartat A.5. Serveis informàtics, als imports que cal afegir pels suports físics s’afegeix el següent:

* Suport físic memòria USB de 8GB.............................. 12,00 €

A l’apartat B) Sobre activitats econòmiques, 2.- INSPECCIONS, A) ESTABLIMENTS INDUSTRIALS, COMERCIALS I ANÀLEGS, es modifiquen els coeficients correctors segons la superfície total de l’establiment que seran els següents:

 - fins a 50 m2. ........................................ 1

 - de més de 50 m2 fins a 100 m2............... 2

 - de més de 100 m2 fins a 250 m2 ............ 3

 - de més de 250 m2 fins a 500 m2 ............ 4

 - de més de 500 m2 fins a 1000 m2 .......... 5

 - de més de 1000 m2 fins a 5000 m2 ........ 6

 - de més de 5000 m2 ................................ 7

**2.2.- TAXA PER SERVEI DE RECOLLIDA, TRANSPORT I TRACTAMENT D'ESCOMBRARIES A PARTICULARS I ESTABLIMENTS. (ORDENANÇA FISCAL NÚM. 9)**

L’article 6.- Base imposable i quota tributària, es modifica de la forma següent:

1. A aquest efecte, s'aplicarà la següent:

| **TARIFES** | Recollida i transport | Reciclatge | Tractament |
| --- | --- | --- | --- |
| 1. Habitatges, pisos, apartaments, per unitat.
 | 63,70 | 20,20 | 33,40 |
| h)Locals comercials o industrials no compresos als apartats anteriors: |   |   |   |
| Fins a 50 m2. | 92,00 | 30,00 | 62,50 |
| De 51 m2 a 100 m2 |  188,00 | 61,80 | 93,00 |
| de 101 m2 a 200 m2 | 452,00 | 149,00 | 215,00 |
| més de 200 m2 | 519,00  | 170,10 | 248,00 |
| k)Habitatges d’ús turístic (HUT). | 136,00 | 30,30 | 66,80 |

1. Gaudiran d’una reducció del 50% de la quota els pensionistes que compleixin tots els requisits següents:

a) visquin en habitatges de la seva propietat o en règim de lloguer ( sempre que per contracte se’ls hi repercuteixi la taxa) i que justifiquin el pagament.

b) no posseeixin altres bens (excepte habitatge propi i plaça d’aparcament o traster)

c) la suma dels ingressos propis de la unitat familiar sigui inferior al 200% del salari mínim interprofessional.

Aquesta reducció s’atorgarà per un període màxim de tres anys. Transcorregut el termini esmentat, el beneficiari, si continua reunint els requisits exigits, haurà d’instar la renovació.

1. La tarifa del servei del Centre de Tractament de Residus (CTR) serà de 58,00 €/ tona, a la que se li sumarà el cànon de l’Agència de Residus de Catalunya que estigui vigent en cada moment calculat en base a una relació percentual entre la fracció de rebuig i les tones tractades en el CTR.

S’abonarà directament per les persones físiques o jurídiques degudament autoritzades. Qualsevol canvi en el cànon de l’Agència de Residus de Catalunya serà repercutit proporcionalment en la tarifa.

1. La tarifa per al tractament de residus abocats en el dipòsit controlat de residus de Lloret de Mar serà de 58,00 €/tona, a la que se li sumarà integrament, és a dir, sense cap tipus de reducció, el cànon de l’Agència de Residus de Catalunya que estigui vigent en cada moment. S’abonarà per les persones físiques o jurídiques degudament autoritzades. Aquesta tarifa serà aplicable a les tones no tractades en el CTR.

**2.3.- TAXA DE CEMENTIRI MUNICIPAL(ORDENANÇA FISCAL NÚM.10)**

L’article 6.b) Quota tributària, es modifica de la forma següent:

1. Traspassos: Quan es faci donació autoritzada per la Corporació del dret funerari, s'abonarà la taxa següent:

|  |  |  |
| --- | --- | --- |
|  |  Nínxols: |  |
|  |  1r. i 2n. grau de parentiu  | 82,00 € |
|  |  Col·laterals des de 2n. grau  | 100,00 € |
|  |  Sense parentiu | 254,00 € |
|  |  |  |
|  |  Capelles: |  |
|  |  1r. i 2n. grau de parentiu  | 325,00 € |
|  |  Col·laterals des de 2n. grau | 560,00 € |
|  |  Sense parentiu  | 1.000,00 € |
|  |  |  |
|  |  Hipogeus: |  |
|  |  1r. i 2n. grau de parentiu | 184,00 € |
|  |  Col·laterals des de 2n. grau | 248,00 € |
|  |  Sense parentiu | 575,00 € |
|  |  |  |
|  |  Panteons: |  |
|  |  1r. i 2n. grau de parentiu | 396,00 € |
|  |  Col·laterals des de 2n. grau | 630,00 € |
|  |  Sense parentiu  | 1.170,00 € |

**2.4.- TAXA PER LA PRESTACIÓ DEL SERVEI DE CLAVEGUERAM(ORDENANÇA FISCAL NÚM.11)**

L’article 5.2.A.b) Base imposable i quota tributària es modifica de la forma següent:

1. Hotels, hostals i pensions, per cada 6 llits o fracció, l’equivalent a 1 habitatge.

Els càmpings tributaran, a raó de 8 places o fracció , equivalents a 1 habitatge.

 S’afegeix un nou apartat h):

 h) Habitatges d’ús turístic (HUT), l’equivalent a 2 habitatges

Es modifica el paràgraf final de l’article 5.2.A. amb la següent redacció:

Gaudiran d’una reducció del 50% de la quota els pensionistes que compleixin tots els requisits següents:

a) visquin en habitatges de la seva propietat o en règim de lloguer ( sempre que per contracte se’ls hi repercuteixi la taxa) i que justifiquin el pagament.

b) no posseeixin altres bens (excepte habitatge propi i plaça d’aparcament o traster).

c) la suma dels ingressos propis de la unitat familiar sigui inferior al 200% del salari mínim interprofessional.

**2.5.- TAXA PER AL SUBMINISTRAMENT MUNICIPAL D'AIGUA (ORDENANÇA FISCAL NÚM.13)**

L’article 7 queda redactat de la forma següent:

Ingressos no Tarifaris

#### DRETS DE CONNEXIÓ, COL·LOCACIÓ I SUBMINISTRAMENT DE COMPTADORS

Domèstics:

|  |  |
| --- | --- |
| Comptador de 13 mm  | 274,00 |
| Comptador de 15 mm  | 411,00 |
| Comptador de 20 mm  | 426,00 |
| Comptador de 25 mm  | 445,00 |
| Comptador de 30 mm  | 535,00 |

 Industrials:

|  |  |
| --- | --- |
| Comptador de 40 mm  | 820,00 |
| Comptador de 65 mm  | 1.091,00 |
| Comptador de 80 mm  | 1.281,00 |
| Comptador de 100 mm  | 1.685,00 |

Per obres:

|  |
| --- |
| 494,00 |

En els supòsits de reconnexió derivats de la suspensió del subministrament els drets seran de: 68,00 € per escomesa.

**2.6.- TAXA PER SERVEIS RELATIUS A LA TINENÇA D’ANIMALS DE COMPANYIA (ORDENANÇA FISCAL NÚM.14)**

**L’article 3.-** SUBJECTES PASSIUS queda redactat de la forma següent:

Amb caràcter general són subjectes passius de la taxa els propietaris dels animals de companyia mitjançant la seva inclusió en el cens municipal d’animals dels companyia previstos a l’article 3.b) del Decret Legislatiu 2/2008, de 15 d’abril, pel qual s’aprova el Text refós de la Llei de protecció dels animals.

**L’article 4.-** EXEMPCIONS, al títol de l’article s’afegeix “I BONIFICACIONS”i queda redactat de la forma següent:

Estaran exempts d’aquesta taxa, però no de donar-se d’alta en el cens, les persones amb disminució visual o amb altres discapacitats que siguin propietàries d’un gos pigall o d’assistència per a guiar-se, així com els que visquin sols.

Estaran exempts del pagament les persones propietàries d’un gos ensinistrat per a la realització de tasques especialitzades en cossos de seguretat o d’emergència.

A **L’article 5.-** QUOTA, s’afegeix el següent:

S’aplicarà quota zero, a aquells propietaris d’animals de companyia que acreditin haver adoptat o acollit un animal de companyia del Centre d’Acollida d’Animals de la Selva (CAAS). Aquesta bonificació s’aplicarà d’ençà de la comunicació de l’adopció o acollida temporal. Els interessats hauran de presentar a l’Ajuntament la sol·licitud expressa amb els documents justificatius de l’adopció o acollida de l’animal de companyia abans del 31 de desembre de l’any anterior al de la meritació de la taxa. En qualsevol cas no quedaran exempts de donar d’alta l’animal en el registre censal.

S’aplicarà quota zero de la taxa de l’any en curs, els propietaris d’animals de companyia que col·laborin en les campanyes de foment de la tinença responsable d’animals que es facin des de la regidoria de medi ambient de l’ajuntament. La participació en aquestes campanyes no eximirà als subjectes passius de donar d’alta en el registre censal d’animals de companyia.

**2.7.-TAXA PER L’ASSISTÈNCIA I ESTADA A LA LLAR D’INFANTS MUNICIPAL (ORDENANÇA NÚM. 15)**

L’últim paràgraf de l’article 4 queda redactat de la forma següent:

S’aplicarà una reducció del 15 % per al segon i successius germans

**2.8.- TAXES PER ENSENYAMENTS ESPECIALS (ORDENANÇA NÚM. 16)**

 A l’apartat 3.- ASSISTÈNCIA AL CASAL D’ESTIU de l’annex de tarifes, el paràgraf relatiu a la reducció de la tarifa per a germans queda redactat de la forma següent:

S’aplicarà una reducció del 15 % per al segon i successius germans.

**2.9.- TAXA PER SERVEIS EN EL MERCAT MUNICIPAL (ORDENANÇA NÚM. 17)**

A l’annex de tarifes es modifica la següent:

|  |  |
| --- | --- |
| Per cada lloc de venda........ | 43,00 €/mes |

**2.10.- TAXA PER VISITES A MUSEUS, EXPOSICIONS, MONUMENTS HISTÒRICS O ARTÍSTICS, PARCS I JARDINS I ALTRES CENTRES O LLOCS ANÀLEGS. (ORDENANÇA NÚM. 18)**

A l’annex de tarifes es modifica la següent tarifa:

|  |  |  |
| --- | --- | --- |
| **JARDINS DE SANTA CLOTILDE** |  |  |
| Descripció |  Preu  | Tipus ent. |
| Reportatges fotogràfics amb fins no comercials |  25,00 € | Dia |
| Bono jardí per a residents  |  10,00 €  |   |

I s’afegeix la següent:

|  |  |  |
| --- | --- | --- |
| **JARDINS DE SANTA CLOTILDE** |  |  |
| Descripció |  Preu  | Tipus ent. |
| Cerimònies de casament i altres esdeveniments |  500,00 € | Dia |

**2.11.- TAXA PER A LA REALITZACIÓ D’ACTIVITATS SINGULARS DE LA POLICIA MUNICIPAL(ORDENANÇA NÚM. 19)**

L’article 5 queda redactat de la forma següent:

1.

|  |  |
| --- | --- |
| a) Habilitació d’espais d’estacionament sobre una longitud màxima de 5 metres lineals | 11,00  |
| b) Quan la distància superi els 5 metres lineals, per cada metre o fracció | 2,75  |
| c) Tall parcial o total d'un sentit de circulació | 24,25  |
| d) Tall total dels dos sentits de circulació | 33,00  |

Les tarifes d'aquest apartat 1 s'entenen per a una duració de 6 hores. Si es depassen, s’incrementarà en un 50%.

2. Prestació de serveis segons els agents necessaris:

Per cada agent i hora (o fracció):

|  |  |
| --- | --- |
| En horari diürn laborable | 23,00  |
| En horari nocturn laborable | 25,50  |
| En horari diürn festiu | 25,50  |
| En horari nocturn i festiu | 29,00  |

S’entén per horari nocturn de les 22 a les 6 hores, i per diürn, la resta d’hores.

La celebració d’espectacles públics, acompanyament de vehicles per la seva dimensió o la seva càrrega especial i qualsevol altre activitat que suposi la prestació de serveis especials, la tarifa es calcularà en funció de les hores i el nombre d’agents destinats a la prestació dels servei.

S'aplicarà quota zero, prèvia petició de l'interessat i aprovació per l’Alcaldia, a les autoritzacions concedides per la celebració d’espectacles públics d’especial interès o utilitat municipal per concórrer circumstàncies socials, culturals, històriques o de foment.

**2.12.- TAXA PER LA UTILITZACIÓ D’ INSTAL·LACIONS MUNICIPALS (ORDENANÇA NÚM. 20)**

A l’article 6 s’afegeix el següent paràgraf:

Es podrà exigir un avançament del 30% de les taxes que corresponguin, amb la finalitat de reservar les instal·lacions municipals que s’especifiquen en els diferents annexos. En el supòsit de cancel·lació de la reserva no es reintegrarà el dipòsit.

A l’annex de tarifes, A) Instal·lacions Esportives, 1.- Pavellons Esportius:

S’afegeix

|  |  |  |
| --- | --- | --- |
| **Instal·lació**  | **Gener/****agost 17** | **Setembre 17/****agost 18** |
| Pavelló Municipal |
| - Pista superior 1-2-3-4 | 17,00 € /hora | 17,00 € /hora |

I s’elimina:

|  |  |  |
| --- | --- | --- |
| **Instal·lació**  | **Gener/****agost 17** | **Setembre 17/****agost 18** |
| - Pista superior 2 | 17,00 € /hora | 17,00 € /hora |
| - Pista superior 3 | 17,00 € /hora | 17,00 € /hora |

S’afegeix el següent paràgraf:

Per a entitats, associacions esportives sense ànim de lucre que figurin al Registre d’Entitats Esportives del la Generalitat de Catalunya i al Registre Municipal d’Entitats:

* De setembre a juny, gaudiran d’una reducció del 100% de la quota per als horaris d’entrenaments aprovats per la Junta de Govern Local.
* De juliol a agost gaudiran d’una reducció del 75%, per als horaris aprovats per la Junta de Govern Local.

L’apartat B.1) INSTAL·LACIONS CULTURALS (Teatre Municipal i Casa Cultura) , Sala d’Assaig queda redactat de la forma següent:

Amb un mínim de 4 hores, sense personal tècnic ......................... 100,00 €

A partir de 4 hores, per hora, sense personal tècnic...................... 25,00 €

A l’annex de tarifes, C) Altres instal·lacions, es modifica l’apartat següent:

a) Celebració de matrimonis civils a la sala de plens 200,00 €

**2.13.- ORDENANÇA REGULADORA DE LA TAXA PER L’ESTACIONAMENT DE VEHICLES (ORDENANÇA NÚM. 24)**

A l’article 7.- Quota tributària, es fan les següents modificacions:

A l’apartat **A)** **Edificis o instal·lacions municipals habilitades per l’estacionament. Aparcament en superfície de Sa Caleta**, es modifica el següent:

1.- A l’estacionament de vehicles s’aplicaran les següents tarifes:

|  |  |  |  |
| --- | --- | --- | --- |
|  **Sa Caleta** | Del 01/01 al 07/04 i del 03/11 al 31/12 | Del 08/04 al 23/06 i del 15/09 al 02/11 | Del 24/06 al 14/09 |

La gratuïtat dels primers 60' en el període del 08/04 al 23/06 i el 15/09 al 31/12 serà per vehicle i dia.

Període de gratuïtat 24 hores: del 01/01 al 07/04 i del 03/11 al 31/12.

2.- Abonaments. Els abonaments que es preveuen seran d'aplicació en els períodes indicats en cada cas. Durant el període comprès entre, 01/06 i el 30/09 a l'aparcament de Sa Caleta no s’admetrà cap tipus d'abonament, i per aquest motiu no s'admetran abonaments anuals en aquest aparcament.

|  |
| --- |
| Sa Caleta ABONAMENTS Del 08/04 al 23/06 i del 15/09 al 02/11 |
| Vehicle | Durada | Horari(h) | Taxa |
| Turisme | Setmanal | 24h | 55 € |
| Mensual  | 24h | 105 € |
| Mensual diürn\* | 7h a 21h | 55 € |
| Mensual nocturn\* | 21h a 7h | 55 € |

\*Superat el temps d'estada de l'abonament, s'haurà de pagar la fracció de temps segons escala de tarifes, de l'estada que superi la permesa.

La resta no es modifica

A l’apartat **B)** **Edificis o instal·lacions municipals habilitades per l’estacionament. Aparcament pl. Pere Torrent** es modifica el següent:

1.- A l’estacionament de vehicles s’aplicaran les següents tarifes:

|  |  |  |
| --- | --- | --- |
|  Pl. Pere Torrent | Del 01/01 al 23/06 i del 15/09/ al 31/12 |  Del 24/06 al 14/09 |

La gratuïtat dels primers 60' en el període del 01/01 al 23/06 i el 15/09 al 31/10 serà per vehicle i dia.

La resta no es modifica.

A l’apartat **C) Edificis o instal·lacions municipals habilitades per l’estacionament. Aparcaments de Costa Carbonell i Zona Esportiva** es modifica el següent:

1.- A l’estacionament de vehicles s’aplicaran les següents tarifes:

|  |  |  |
| --- | --- | --- |
| **Costa Carbonell i Zona Esportiva** | Del 01/07 al 23/06 i del 15/09 al 31/12 |  Del 24/06 al 14/09 |

La gratuïtat dels primers 60' en el període del 01/01 al 23/06 i del 15/09 al 31/10 serà per vehicle i dia.

2.- Els abonaments que es preveuen seran d'aplicació en els períodes indicats en cada cas.

|  |
| --- |
| Costa Carbonell i Zona Esportiva Període: Tot l'any |
| Vehicle | Durada | Horari (h) | Taxa(€)01/09 a 30/06 | Taxa(€)01/07 a31/08 |
| Turisme | Setmanal | 24h | 30€ | 35€ |
| Mensual | 24h | 50€ | 50 € |
| Mensual Diürn | 7h a 21h | 35 € | 45€ |
| Mensual Nocturn | 21h a 7h | 35 € | 45€ |
| Anual | 24h | 540€ |
| Diürn: 7h a 21h + \*Caps de setmana + festius 24h | 420€ |
| Nocturn: 20h a 9h+ Caps de setmana + festius 24h | 420€ |
| Motocicleta | Mensual | 24h | 30€ |
| Anual | 24h | 240€ |

La resta no es modifica.

A l’apartat **D) Edificis o instal·lacions municipals habilitades per l’estacionament. Aparcaments de la pl. Drets Humans** es modifica el següent:

A l’estacionament de vehicles s’aplicaran les següents tarifes:

|  |
| --- |
| **Drets Humans** Període: Tot l'any |
| Vehicle | Durada | Horari (h) | Taxa(€) |
| Turisme | Mensual | 24h | 45 € |
| Anual | 24h | 420 € |
| Motocicleta | Mensual | 24h | 25 € |
| Anual | 24h | 195 € |

La resta no es modifica.

A l’apartat **E) Aparcament de superfície (Can Lloranes, Avda. Vila de Tossa o barri Pescadors i altres de nova implantació)** es modifica el següent:

1.- A l’estacionament de vehicles en les zones esmentades s’aplicaran les següents tarifes:

|  |  |  |
| --- | --- | --- |
| Can Lloranes, Avda. Vila de Tossa o barri Pescadors i altres de novaimplantació | Turismes | Autobusos i camions |
| Del 01/01 al 23/06 i del 15/09 al 31/12 | Del 24/06 al 14/09 | Tot l'any |

La gratuïtat dels primers 60' en el període del 01/01 al 23/06 i del 15/09 al 31/10 serà per vehicle i dia. Per a camions i autobusos la primera hora serà gratuïta tot l’any.

2.- Abonaments (Tot l'any excepte Can Lloranes que obrirà del 14/07 al 20/08).

La resta no es modifica.

L’apartat **F)** Estacionament de vehicles a zones reservades de les vies públiques (parquímetres) queda redactat de la forma següent:

**1.- TARIFA A: Tarifa General per adquisició de temps als parquímetres**

|  |  |  |
| --- | --- | --- |
| Zones | Import (€/minut) |  |
| A.- Zones de rotació: | 0,032  |
| B.- Zones turístiques: | 0,017  |
| C.- Zones de platja: | 0,032  |

Es delega a la Junta de Govern Local la delimitació de les vies públiques de les diferents zones assenyalades, els períodes de funcionament i els horaris.

Els justificants de compra de temps únicament seran vàlids a cada zona.

A qualsevol zona i qualsevol mitjà de pagament, el temps mínim que es podrà adquirir serà el que correspongui a un pagament mínim de 0,20€.

A les zones B i C, s’estableix en el seu període de funcionament un preu reduït màxim diari de 10€.

Per els següents casos es preveu l'anul·lació de les denúncies a les màquines de pagament:

* En el cas d’haver superat el temps màxim d'estacionament adquirit, si no ha sobrepassat fins a 60' des del moment d’emissió de la denúncia, es podrà regularitzar la situació abonant un tiquet complementari d’anul·lació de la denúncia per un import de 5€.
* En el cas d’estacionament sense tiquet, fins a 120' des del moment d’emissió de la denúncia, es podrà regularitzar la situació abonant un tiquet complementari d’anul·lació de la denúncia per un import de 10€.

S’afegeix un apartat 2, amb la següent redacció:

**2.- TARIFA B: Tarifa Especial per adquisició de temps als parquímetres**

1. Pels qui disposin de la tarja de resident lliurada per l’Ajuntament, la quota tributària corresponent serà un 50% de les tarifes establertes a l’apartat 1, excepte l’anulació de la sanció que serà igualment l’obtenció d’un tiquet d'EXCÉS de 5,00 €, sempre i quan el període excedit no sobrepassi els 60 minuts.

En el cas d’estacionament sense tiquet, fins a 120' des del moment d’emissió de la denúncia, es podrà regularitzar la situació abonant un tiquet complementari d’anul·lació de la denúncia per un import de 10€.

1. Podran sol·licitar aquesta credencial, que tindrà validesa d’un any renovable, les persones físiques o jurídiques, amb domicili social al terme municipal, per un vehicle de la seva titularitat que s’acreditarà mitjançant la presentació de el darrer rebut de l’impost sobre Vehicles de Tracció Mecànica.
2. La delimitació de les vies públiques d’aplicació d’aquesta tarifa i les condicions d’emissió i renovació de la tarja de resident s’acordarà per la Junta de Govern Local a qui es delega expressament aquestes atribucions.

 A l’article 8.- Normes de gestió, es modifiquen els el punts següents:

1. A qualsevol aparcament es podrà aplicar quota zero per a determinats esdeveniments o períodes de temps. La resolució, per cadascun dels supòsits, serà mitjançant Decret d’alcaldia i haurà de ser motivada en tots els casos per les unitats administratives que la sol·licitin.

L’ajuntament podrà realitzar convenis amb associacions o col·lectius de Lloret de Mar per tal d’incentivar l’activitat econòmica.

Quan des d’alguna àrea de l’ajuntament es sol·liciti la gratuïtat d’aparcaments durant un temps determinat per a la realització d’alguna activitat d’interès general, s’haurà de justificar aquest motiu.

També es podran bonificar quotes per a la realització de campanyes per mètodes de pagament o sistemes d’utilització de noves tecnologies per a la seva promoció.

1. La dates de temporada alta entraran en vigor el primer divendres a partir de l’inici del període i quedaran sense efecte el primer dilluns següent a la data d’acabament.

**3.- MODIFICACIÓ DELS PREUS PÚBLICS MUNICIPALS**

**REGULACIÓ GENERAL DELS PREUS PÚBLICS MUNICIPALS (ORDENANÇA FISCAL NÚM. 25)**

A l’annex de tarifes, al punt 2.- PREUS PÚBLICS PER SERVEIS I ACTIVITATS DIVERSES, que disposa que la fixació dels imports dels preus públics per serveis i activitats diverses es delega a la Junta de Govern Local, en particular, s’afegeix el següent punt:

* Preus públics piscina coberta

Es modifica el punt relatiu a Treballs de la Brigada d’obres i Serveis d’aigües que queda redactat de la forma següent:

* Treballs dels Serveis de Manteniment Municipal i Serveis d’aigües que s’obtindran de la Base de preus ITEC (Institut de tecnologia de la construcció de Catalunya)

S’elimina el punt 5. Preus públics piscina coberta

**3.- VIGÈNCIA**

 Les Ordenances Fiscals començaran a regir l'1 de gener de 2017, una vegada publicat el seu text íntegre en el B.O. de la província.

**4.- INFORMACIÓ PÚBLICA**

 L’acord de modificació de les Ordenances Fiscals se sotmetran a informació pública per un termini de 30 dies en el que els interessats podran examinar l’expedient i presentar les reclamacions que creguin adients, d’acord amb el que estableix l’article 17.2 del RDL 2/2004, de 5 de març, Text refós de la Llei d’Hisendes Locals. Si en el transcurs de l´esmentat termini no es presenten reclamacions, l’expedient s’entendrà aprovat definitivament, d’acord a l’article 17.3 del RDL 2/2004, de 5 de març, Text refós de la Llei d’Hisendes Locals i el 178 del Decret Legislatiu 2/2003, de 28 d’abril, Text Refós de la Llei Municipal i de Règim Local de Catalunya.

 En el supòsit de produir-se reclamacions es portarà novament a sessió per a la seva resolució, i s’acordarà l’aprovació definitiva.

 Lloret de Mar, a 25 d’octubre de 2016

L’ALCALDE,